ঈদে শ্রমিকদের বেতন-বোনাস পরিশোধ সংক্রান্ত সর্বশেষ তথ্য তুলে ধরতে আয়োজিত সংবাদ সম্মেলনে জানানো হয়, ঈদুল আজহা উপলক্ষে শতভাগ পোশাক কারখানার শ্রমিক-কর্মচারীরা বোনাস পেয়েছেন। মাস শেষ না হলেও আগস্টের ১৫ দিনের বেতন দেওয়া হয়েছে অধিকাংশ কারখানায়। এ মুহূর্তে বেতন-বোনাস নিয়ে কোনো কারখানায় কোনো ধরনের সমস্যা নেই। গত দুই দিনে পর্যায়ক্রমে ঈদের ছুটি ঘোষণা করা হয় কারখানাগুলোতে। সোমবার বাকি কারখানাগুলোতেও ছুটি ঘোষণা করা হয়েছে।